Калина Малина
Мама

chitanka.info

По книжки да чета обичам,

любими думички да сричам.

И мисля си, че друга няма

по-сладка думица от мама.

Ако далеко тя замине,

денят за мене е година.

Ни скачам весело, ни пея.

Все чакам писъмце от нея.

До мама ли съм, като птичка

гугукам сладко — гургуличка.

А няма ли я — все надничам.

И щом я видя — тичам, тичам,

от всичко мама най-обичам!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.